Maroš Hečko

Maroš Hečko (* 18. január 1967, Bratislava) je slovenský scenárista, producent a hudobník.Hečko, Maroš, 1967-. In: 

Je absolventom Filmovej a televíznej fakulty VŠMU. Spolu so Štefanom Semjanom napísal scenár celovečerného hraného filmu Na krásnom modrom Dunaji. Je zakladateľom virtuálneho priestoru Bizarrepublic a audiovizuálneho servera Azyl. Od roku 1998 bol spevákom skupiny Free Faces. S Bezmocnou hŕstkou a od roku 2002 so skupinou Home Made Mutant vydal spolu 12 albumov.

V roku 1996 vydal spolu s Marekom Ormandíkom knihu Teplo, ktoré nemám rád, ktorá sa dostala do kolekcie Najkrajšie knihy Slovenska 1995. V roku 2005 vyšla kniha jeho poézie Pitbull Report. V roku 2007 dokončil scenár stredometrážneho filmu SMOG, ktorý mal premiéru 1. marca 2008. Film reflektuje 24 hodín zo života muzikanta a bežný šedivo vyzerajúci deň sa nestane výnimočným ani preto, že muzikant v tento dátum oslavuje narodeniny. Svoje poviedky vydáva na stránke festivalu Azyl a Jetotak.sk a v časopisoch Fragment a Vlna. Poviedka Svetlo vyšla v denníku Pravda. V roku 2011 vytvoril portál 100 názorov s úvodnou témou Boh, cirkev a smrť, ku ktorej sa vyjadrilo 100 osobností spoločenského života na Slovensku. Odvtedy vyprodukoval už 6 tém. V roku 2013 prichádza do kín celovečerný film Kandidát, ktorého námetom a románovou predlohou je Hečkova kniha Kandidát – Denníky z odpočúvania, ktorú vydal spolu s Michalom Havranom.

V rokoch 20122017 bol šéfdramaturgom Rádia FM, s ktorým rozbehol projekt Demovnica pre začínajúce slovenské kapely. V roku 2013 prvýkrát spolu s Rádiom Devín vytvorili trojdňový hudobný festival v priestoroch Slovenského rozhlasu v spojení s odovzdávaním hudobných cien Radio Head Awards.

 Filmografia 
 1993 – Na krásnom modrom Dunaji – scenár celovečerného filmu
 2006 – Natočme ten západ slnka – námet, kamera, producent, réžia, film vznikol v spolupráci s Danielom Rihákom
 2007 – Teplo, ktoré nemám rád – námet, scenár, kamera, producent, spolu s Danielom Rihákom
 2008 – SMOG – scenár, koproducent
 2010 – Onemanshow – scenár, producent
 2011100 názorov – producent, zakladateľ protálu
 2013 – Kandidát – producent, scenárista (spolu s Michalom Havranom a Petrom Balkom)
 2015 – Od veci – prvá séria komediálneho seriálu pre RTVS – scenár, kreatívny producent
 2016 – Od veci – druhá 11-dielna séria komediálneho seriálu pre RTVS – scenár, kreatívny producent
 2017 – Strach – dramaturg, scenárista, producent – poviedky: Povala (réžia Slavo Zrebný), Opues Dei (réžia Vilo Csino), Game (réžia Jonáš Karásek) a Grassfather (réžia Enrik Bistika)
 2019 – AmnestieAmnestie – scenárista, producent
 2021 – Zátopek – producent za SK
 2021 – Slovo – producent
 2023 – Invalid – dramaturg, producent
 2023 – Šťastný človek – producent
 2023 – A máme, čo sme chceli – scenárista, producent
 2023 – Architektúra 58/89 – producent

 Literatúra 
 1998 – Teplo, ktoré nemám rád – (kniha vytvorená s Marekom Ormandíkom, získala cenu Najkrajšia kniha Slovenska) (Silberman)
 2004 – Pitbull Report – básnická zbierka (Azyl)
 2012 – Kandidát – Denníky z odpočúvania – román – spoluautor Michal Havran, (Inaque), druhé vydanie (IKAR)
 2012 – METROFÓBIA – Rozpité sny a iné básne – básnická zbierka je súčasťou združenia Trikolóra spolu s Lucií Potúčkovou a Petrom Balkom (Inaque)
 2012 – Vyhorení – súbor poviedok (Tatran)
 2014 – Obvinenie – román – spoluautor Maja Hriešik (Tatran)
 2017 – Ďalej na západ sa dá ísť len na východ – román (Tatran)
 2021 – Dedičstvo po barbaroch – román (Tatran)

 Diskografia 
Bezmocná hŕstka
 1996 – Bezmocná hŕstka – Usual Songs (Silberman)
 1997 – Bezmocná hŕstka – Closed Society (Silberman)
 2000 – Bezmocná hŕstka – Platňa pre dospelé deti (Silberman)
 2009 – Bezmocná hŕstka – Európou (Azyl Music), producent
Free Faces
 1997 – Singel Free Faces – „I'm waiting: Lawrence Ferlinghetti“ (Silberman)
 1998 – Free Faces – Almost True Story (Silberman)
 2001 – Free Faces – La Belle Epoque (Sony Music Bonton)
Wedding Band
 2002 – Wedding Band – Na slovenskej svadbe 1 (Sony Music Bonton) – Maroš Hečko – producent
 2003 – Wedding Band – Na Československom žúre (Millennium records & publishing) – Maroš Hečko – producent
Home Made Mutant
 2003 – Home Made Mutant – High Voltage Resistance (Millennium records & publishing)
 2005 – Home Made Mutant – Pitbull Report (L.C.A, hudobná edícia azyl), producent
 2008 – Home Made Mutant – Made Home (Azyl Music), producent
 2009 – Home Made Mutant – Koncert pre pozostalých (Azyl Music), producent
 2010 – Home Made Mutant – Tajomný tromf mladosti (Azyl Music), producent
 2013 – Home Made Mutant – Paradiso Categorico (Azyl Music), producent
 2014 – Home Made Mutant a Matúš Široký – Paradiso Categorico Remixy (Azyl Music), producent
Double Affair
 2005 – Double Affair – Circulation (L.C.A, hudobná edícia azyl) – Maroš Hečko – spev, text, vokálové aranžmány (3, 12)
 2008 – Double Affair – Cloudsmaker (Azyl Music) – Maroš Hečko – spev, text, vokálové aranžmány (6)
Iné projekty
 2004 – NU: Compilation of NU Slovak Artists (Millennium records & publishing) – (3, 6, 8)
 2004 – Fylyp Skandal – Zlý vtip (Millennium records & publishing), producent
 2008 – Robert Roth – Klamanie telom (Azyl Music) – Maroš Hečko – texty (15, 7) a hudba (11), producent
 2009 – Various Artists- LONG DISTANCE COMPILATION (Azyl Music), producent
 2009 – Martin Burlas – Sottovoce (Azyl Music), producent
 2010 – Chick and TIn – Kontinuum (Azyl Music), producent
 2010 – Obří broskev – Sever (Azyl Music), producent
 2010 – RCH – Dokorán (spoluproducent: Nado mnou vidno, Dela pluvo, V snehu) (Elephantrecords)
 2012 – Andrea Bučko a Mária Kmeťková – In the Middle of..., producent
 2012 – 6 DIVAS – 6 Divas (Azyl Music), producent
 2012 – Peter Machajdík – The Immanent Velvet (Azyl Music), producent
 2015 – Martina Javor – White Lies Covered Eyes, producent (spoluproducent: Matúš Široký) (go2stage)

 Referencie 

 Iné projekty 

 Externé odkazy 

 AzylMusic.sk 
 FestivalAzyl.sk
 Bizarrepublic.sk

Kategória:Slovenskí básnici
Kategória:Slovenskí filmoví scenáristi
Kategória:Slovenskí televízni scenáristi
Kategória:Slovenskí popoví klaviristi
Kategória:Slovenskí popoví speváci
Kategória:Slovenskí rockoví klaviristi
Kategória:Slovenskí rockoví speváci
Kategória:Riadni členovia SFTA
Kategória:Absolventi Vysokej školy múzických umení
Kategória:Osobnosti z Bratislavy